<http://www.kurir-info.rs/vesti/biznis/skandal-zastupnik-zaab-grupe-ucenjivao-strane-investitore-clanak-1600983>

**Valjaonica bakra „Sevojno“**

**SKANDAL: Zastupnik ZAAB grupe ucenjivao strane investitore**

**Biznis** 08:57, 29.10.2014.

Komisija za hartije od vrednosti podnela krivičnu prijavu protiv Miroslava Bojčića zbog pretnji vlasnicima valjaonice



Sukobi akcionara... Valjaonica bakra „Sevojno“

BEOGRAD - Komisija za hartije od vrednosti podnela je krivičnu prijavu protiv Miroslava i Maje Bojčić zbog sumnje da su vlasnicima Valjaonice bakra „Sevojno“ pretili da će „imati velike neprijatnosti“ ako ne otkupe akcije manjinskih akcionara po 50 odsto višoj ceni. Oni su to, kako objašnjavaju u Komisiji, napisali u imejlu upućenom vlasnicima Valjaonice, što je glavni dokaz protiv njih.Istraga

Bračni par Bojčić je vlasnik akcija i zastupnik malih akcionara fabrike u Sevojnu, a Miroslav je već poznat javnosti i kao zastupnik ruske „ZAAB grupe“, inače manjinskog akcionara u „Vodi Vrnjci“. Zanimljivo je to što je i u ovoj srpskoj kompaniji Bojčić u sporu s većinskim vlasnikom.

- Prijavu je Komisija podnela posle istrage, i to po službenoj dužnosti, a ne po prijavi Valjaonice bakra „Sevojno“. Dosad smo sumnjali da se slično dešava u nekoliko firmi, ali nismo imali dokaze. Sad smo imali imejl koji su Bojčići poslali vlasnicima Valjaonice, a koji je zapravo iznuda u pokušaju. Veoma je važno da su u nelagodnoj situaciji bili strani investitori u vreme kad su nam strana ulaganja preko potrebna - kaže Zoran Ćirović, predsednik Komisije za hartije od vrednosti. On navodi da je imejl poslat menadžerima britanskog i američkog investicionog fonda.

**Prozvani**

Prozvani Miroslav Bojčića za Kurir je rekao: „Da je istina da sam pretio, zar ne bi krivičnu prijavu podneli vlasnici „Sevojna“, a ne Komisija, koja je u ovoj stvari zainteresovana strana?“ On traži da se objavi ucenjivačko pismo i tvrdi da je ovo odgovor Komisije na njegovo obraćanje Skupštine Srbije zbog grubih zloupotreba službenog položaja u slučaju „Voda Vrnjci“.

**(V. S.)**